Soldații din Kosovo au sărbătorit Crăciunul cu gândul la familii. Militarii nu au putut ajunge acasă, din cauza pandemiei.
Militarii din teatrele de război nu au putut ajunge acasă din cauza pandemiei. Soldații din Kosovo au sărbătorit Crăciunul cu gândul la familii. Militarii le-au transmis familiilor lor mesaje emoționante.
Sărbătorile nu au arătat diferit doar pentru tine. În Kosovo, militarii au sărbătorit Crăciunul, dar au fost cu gândul acasă. Din cauza pandemiei, nu au putut să ajungă anul ăsta la familiile lor.Parker Mooney, soldat american în KFOR: "Cu siguranţă, este o situaţie unică. Nu mă aşteptam să îmi petrec Crăciunul în Kosovo, dar a fost destul de plăcut pentru mine. Totuşi, îmi lipseşte familia."De la mii de kilometri distanţă, militarii din teatrele de operaţii le-au transmis familiilor mesaje emoționante. Sergent Luigi Rizzo, KFOR contingent Italia: "Am un copil care mă aşteaptă acasă, împreună cu soţia mea. Aş vrea să-i urez Crăciun Fericit şi familiei mele care mă susţine aici. Aş vea să profit de ocazie şi să îţi urez şi ţie un Crăciun Fericit, iar noul an să vină cu vaccinul – soluţia pentru actuala problemă." Iar pentru alţii, echipa a devenit o familie. Sergent Borut Zupevc, KFOR contingent Slovenia: "Sentimentele mele sunt putin ciudate acum, pentru că nu sunt acasă cu familia, dar am aici, cum s-ar spune, cea de-a doua familie. Ei sunt prietenii din echipa mea.".